b'\n_START_ARTICLE_\nPino Donaggio\n_START_PARAGRAPH_\nPino Donaggio (oikealta etunimelt\xc3\xa4\xc3\xa4n Giuseppe, 24. marraskuuta 1941 Burano) on italialainen laulaja ja elokuvas\xc3\xa4velt\xc3\xa4j\xc3\xa4._NEWLINE_Muusikkoperheeseen syntynyt Donaggio opiskeli viulunsoittoa ja tuli 1960-luvun alussa tunnetuksi yhten\xc3\xa4 Italian suosituimmista poplaulajista. H\xc3\xa4nen ensimm\xc3\xa4inen elokuvas\xc3\xa4vellyksens\xc3\xa4 oli Nicolas Roegin Kauhunkierre vuonna 1973. Donaggio on s\xc3\xa4velt\xc3\xa4nyt musiikin useisiin Brian De Palman elokuviin ja ty\xc3\xb6skennellyt varsinkin j\xc3\xa4nnitys- ja kauhuelokuvien parissa. S\xc3\xa4velt\xc3\xa4j\xc3\xa4n tyylille on ominaista orkesterimusiikin sinfonisuus sek\xc3\xa4 elektronisen musiikin rytmi ja vauhti.'